Document ID: 32005D0225

ODLOČBA KOMISIJE
z dne 14. marca 2005
o spremembi Odločbe 2003/526/ES glede zaščitnih ukrepov v zvezi s klasično prašičjo kugo v Nemčiji, Franciji, Luksemburgu in na Slovaškem
(notificirano pod dokumentarno številko K(2005) 600)
(Besedilo velja za EGP)
(2005/225/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 10(4) Direktive,
ob upoštevanju naslednjega:
(1)
V odgovor na izbruh klasične prašičje kuge v nekaterih državah članicah je bila sprejeta Odločba Komisije 2003/526/ES z dne 18. julija 2003 o zaščitnih ukrepih v zvezi s klasično prašičjo kugo v Belgiji, Franciji, Nemčiji in Luksemburgu (2). Ta odločba uvaja določene dodatne zaščitne ukrepe v zvezi s klasično prašičjo kugo.
(2)
Položaj v zvezi s klasično prašičjo kugo se je na določenih območjih Porenja - Pfalškega, v departmaju Moselle v Franciji in v Luksemburgu občutno izboljšal. To velja tudi za območja Okrožnih uradov za veterino in prehrano Levice, Nitra, Topoľčany, Nové Mesto nad Váhom in za okrožje Púchov na Slovaškem. Zato se ukrepi, sprejeti z Odločbo 2003/526/ES v zvezi s temi območji, ne uporabljajo več.
(3)
Glede na celotno bolezensko stanje v zvezi s klasično prašičjo kugo na drugih območjih Nemčije, Francije in Slovaške, je primerno razširiti veljavnost Odločbe 2003/526/ES.
(4)
Odločbo 2003/526/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2003/526/ES se spremeni:
1.
V členu 11 se „30. april 2005“ nadomesti s „30. april 2006“.
2.
Priloga se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 14. marca 2005

Labels: 3
18
6